Bendera New Zealand

Bendera New Zealand (, ) diperkenalkan pada tahun 1869 dan dijadikan bendera kebangsaan pada tahun 1902. Bendera ini merupakan ensign biru dengan bendera United Kingdom di bahagian atas sebelah kiri dan empat bintang merah bersalut putih di sebelah kanan.

Bendera United Kingdom melambangkan warisan New Zealand dengan persatuan negara-negara Komanwel. Bintang-bintang melambangkan buruj (constellation) Crux atau Southern Cross. Bermula dari sebelah atas ikut jam adalah bintang Acrux, Becrux, gamma Crucis dan delta Crucis.

Rekaan

Perlambangan 
Terdapat dua komponen utama pada bendera ini:

 Union Jack - bendera United Kingdom ditempatkan pada kanton bendera yang menandakan asal New Zealand sebagai suatu jajahan dalam Empayar British.
 Buruj Pari (Southern Cross atau Māhutonga) - menandakan kedudukan New Zealand dalam Hemisfera Selatan Orang Māori dahulu turut mempercayai ia sebagai suatu lubang pada perahu Te Ikaroa ("Bima Sakti yang mengalir keluar angin ribut. Buruj ini dalam konteks rekaan bendera juga diberikan takrifan rasmi sebagai penunjukkan peranan negara ini dalam rantau Pasifik Selatan.

Bidang warna biru gelap pada bendera dikatakan turut melambangkan langit dan laut terbuka sekelilingi negara tersebut.

Spesifikasi 

Nisbah bendera in ialah 2:1 dan warna-warnanya adalah Merah (Pantone 186), Biru (Pantone 280) dan Putih. Nisbah dan warna bendera serupa dengan bendera United Kingdom.

Sejarah

Bendera rasmi pertama 

Bendera pertama yang wujud direka khas untuk United Tribes of New Zealand, iaitu suatu persekutuan suku-suku Māori yang bersidang dengan pihak British diwakili James Busby di Waitangi, Northland. Bendera ini diiktiraf dan digazetkan di New South Wales pada bulan Ogos 1835.

Bendera rasmi kedua 

Pada tahun 1866, pihak Tentera Laut British menasihatkan setiap jajahan yang mempunyai kapal-kapal tersendiri mengibarkan Bendera Biru United Kingdompanji laut diraja British disertakan dengan jata mewakili jajahan tersendiri New Zealand tiada mohir atau jata sendiri pada ketika itu, maka mereka meletakkan huruf-huruf "NZ" pada panji mereka sendiri tahun 1867,{{sfn|Mulholland|2016|p=54}

Bendera rasmi ketiga

Rancangan pengubahan 
Rekaan sedia ada tidak begitu digemari sebagai lambang yang cocok untuk New Zealand atas beberapa faktor:
 terlalu memberatkan hubungan New Zealand dengan United Kingdom yang sanggat renggang serta tidak berhasil membangkitkan semangat kebangsaan di kalangan rakyat.
 faktor mahu memerdekakan diri sebagai suatu republik bebas daripada kekuasaan United Kingdom. 
 Pertindihan corak reka bentuk bendera dengan bendera Australia yang berjiranan dan New Zealand sehingga kedua-dua ia saling dikelirukan 

Kesemua faktor ini mendorong pengusulan untuk mengubah bendera New Zealand ke rekabentuk yang baru sejak Mei 1973 dalam suatu perhimpunan agung diadakan Parti Buruh.

Mereka yang membantah usulan ini mengatakan bahawa ramai rakyat New Zealand telah berperang dan gugur di bawah bendera ini; oleh itu ia tidak harus diubah. Rujuksuara di New Zealand menunjukkan bahawa majoriti penduduknya ingin mengekalkan bendera ini.

Referendum 2015-2016 

Pada 11 Mac 2014, Perdana Menteri John Key umumkan suatu inisiatif pungutan suara menukar bendera baharu pada sesi parlimen akan datang. Pungutan ini dilaksanakan dalam dua peringkat: 

 peringkat pertama -  lima rekaan alternatif dipilih pada bulan November 2015
 peringkat kedua - pengundian antara bendera sedia ada ("1902 flag") dengan rekaan alternatif pada Mac 2016.

Rekaan yang memenangi pusingan pertama merupakan suatu bendera yang menggantikan bendera Union Jack dengan paku pakis perak (ponga) berlatar hitam direka oleh seorang jurubina bernama Kyle Lockwood. Pusingan kedua pula mempertandingkan "bendera 1902" dengan rekaan ini di mana "bendera Lockwood" dikalahkan dengan undian sebanyak 43.3% berbanding rekaan sedia ada yang mendapat 56.7% undi.

Rujukan

Pautan luar 

 Kementerian Budaya dan Warisan - Bendera New Zealand
 Bendera Maori 
 Bendera-bendera New Zealand yang lain 
 Kempen Bendera New Zealand Baru

New Zealand